EcoWET projekt - pilot područje SRP Zasavica (Srbija)
Channel: Udruga Zeleni Osijek
Date: 14/12/2018

Specijalni rezervat prirode (SRP) Zasavica se nalazi na području južne Vojvodine, istočno od rijeke Drine i južno od rijeke Save te je 65 km udaljen od Novog Sada.

Zahvaljujući vodi kao osnovnom ekološkom faktoru, kao i tlu, mikro i mezoreljefu, ovdje su prisutni različiti tipovi vodenih, vlažnih i terestričkih staništa sa fragmentima poplavnih livada, šuma i pašnjaka. Prisutnost prioritetnih stanišnih tipova za zaštitu čini ovo područje od izuzetnog značaja na nacionalnoj i međunarodnoj razini.

Bioraznolikost i očuvanost stanišnih tipova omogućuju opstanak i razvoj 218 vrsta gljiva, 250 vrsta fitoplanktona, 190 vrsta zooplanktona, preko 650 vrsta viših biljaka, 560 vrsta beskralježnjaka, 13 vrsta vodozemaca, 12 vrsta gmazova, 19 vrsta riba, preko 180 vrsta ptica te 65 vrsta sisavaca.